**บันทึกแนวทางการปฏิบัติที่ดี**

**ชื่อผลงาน** **แนวทางการเริ่มต้นการดำเนินโครงการวิจัย**

**1.เจ้าของผลงาน** งานวิจัยและบริการวิชาการ วิทยาลัยเทคโนโลยีและสหวิทยาการ

**2.สังกัด** วิทยาลัยเทคโนโลยีและสหวิทยาการ

**3.ชุมชนนักปฏิบัติ ด้านการผลิตบัณฑิต**

**ด้านการวิจัย**

**ด้านการพัฒนาสมรรถนะการปฏิบัติงาน**

**4.ประเด็นความรู้ (สรุปลักษณะผลงานที่ประสบความสำเร็จ)**

จากการดำเนินงานด้านวิจัยและบริการวิชาการที่ผ่านมาทำให้ทราบว่าวิทยาลัยฯเป็นหน่วยงานที่มีศักยภาพทางด้านวิจัยค่อนข้างสูง เมื่อดูจากสรุปผลการดำเนินงานในแต่ละปีงบประมาณ และการตรวจประเมินคุณภาพภายในระดับดับคณะ ทั้งในส่วนของงบประมาณที่ได้รับจากแหล่งทุนภายในและแหล่งทุนภายนอก ผลงานทางวิชาการที่เผยแพร่ทั้งในระดับชาติและนานาชาติ แต่เมื่อพิจารณาจากข้อมูลทำให้เห็นว่ากลุ่มอาจารย์และนักวิจัยมักจะเป็นกลุ่มเดิม ดังนั้นวิทยาลัยฯจึงเห็นควรส่งเสริมให้เกิดนักวิจัยหน้าใหม่ ผลักดันให้อาจารย์รุ่นใหม่ทำงานด้านวิจัยหรือโครงการบริการวิชาการ เพื่อผลประโยชน์แก่ตนเองและองค์กร

ดังนั้นส่วนงานวิจัยและบริการวิชาการ วิทยาลัยฯ จึงจัดกิจกรรมการจัดการความรู้ เรื่อง แนวทางการเริ่มต้นการดำเนินโครงการวิจัย เพื่อให้อาจารย์และนักวิจัยที่มีประสบการณืได้บอกเล่าประสบการณ์การดำเนินงานตั้งแต่เริ่มทำโครงการวิจัยครั้งแรกถึงปัจจุบัน ปัญหาที่พบ วิธีการแก้ปัญหา และลำดับขั้นตอนในการดำเนินโครงการ แหล่งทุน การเผยแพร่ผลงานทางวิชาการในรูปแบบต่างๆ และการนำผลงานไปใช้ในการขอตำแหน่งทางวิชาการ

**5.ความเป็นมา (ปัญหา วัตถุประสงค์ เป้าหมาย)**

ตามนโยบายและยุทธศาสตร์การอุดมศึกษา วิทยาศาสตร์ วิจัยและนวัตกรรม พ.ศ. 2563 – 2570 มีนโยบายด้านการวิจัยและสร้างนวัตกรรมเพื่อตอบโจทย์ท้าทายของสังคม การวิจัยและสร้างนวัตกรรมเพื่อการพัฒนาเชิงพื้นที่และความเลื่อมล้ำ และการวิจัยและสร้างนวัตกรรมเพื่อเพิ่มขีดความสามารถการแข่งขัน ซึ่งเชื่อมโยงกับมาตรฐานการอุดมศึกษา มาตรฐานที่ 2 ด้านการวิจัยและนวัตกรรม และมาตรฐานที่ 3 ด้านการบริการวิชาการ โดยมหาวิทยาลัยเทคโนโลยีราชมงคลล้านนาได้นำนโยบายและมาตรฐานดังกล่าว มากำหนดพันธกิจในการผลิตผลงานวิจัยที่เป็นการสร้าง และประยุกต์ใช้องค์ความรู้ สร้างสรรค์นวัตกรรม หรือทรัพย์สินทางปัญญาที่ตอบสนองยุทธศาสตร์ชาติ ความต้องการของสังคม ชุมชน ภาครัฐและเอกชน และประเทศ และกำหนดเป็นยุทธศาสตร์ ที่ 2 การพัฒนามหาวิทยาลัยเพื่อการเติบโตร่วมกับการพัฒนาประเทศ โดยมีเป้าประสงค์ พัฒนาผลงานวิจัย ผลงานสร้างสรรค์ การบริการวิชาการ นวัตกรรม และกำลังคน เพื่อเพิ่มขีด ความสามารถในการแข่งขัน

ดังนั้น มหาวิทยาลัยเทคโนโลยีราชมงคลล้านนา จึงมีการส่งเสริม สนับสนุนบุคลากรในสังกัดในด้านต่าง ๆ เช่น การสนับสนุนงบประมาณในการดำเนินโครงการวิจัย สนับสนุนค่าลงทะเบียนในการนำเสนอผลงานทางวิชาการในการประชุมวิชาการในระดับชาติและนานาชาติ และสนับสนุนค่าลงทะเบียนรวมถึงค่าตอบแทนการตีพิมพ์ผลงานทางวิชาการในวารสารระดับชาติและนานาชาติ

วิทยาลัยเทคโนโลยีและสหวิทยาการ ได้เล็งเห็นความสำคัญและดำเนินงานตามนโยบายของมหาวิทยาลัย ในการส่งเสริมให้บุคลากรในสังกัดมีการดำเนินโครงการวิจัย และผลิตผลงานทางวิชาการอย่างต่อเนื่อง และวิทยาลัยฯมีเป้าหมายในการผลักดันให้บุคลากรที่ได้รับการบรรจุมีการดำเนินโครงการวิจัยตามความเชี่ยวชาญของแต่ละบุคคล เพื่อให้เกิดแนวปฏิบัติที่ดีเป็นแนวทางในการเริ่มต้นการดำเนินโครงการวิจัยให้กับนักวิจัยหน้าใหม่ ให้สามารถดำเนินโครงการวิจัยได้อย่างมีประสิทธิภาพ อันจะเป็นการก่อให้เกิดประโยชน์ต่อองค์กร โดยข้อมูลที่ได้จากการจัดการความรู้อาจจะต้องบันทึกอย่างเป็นลายลักษณ์อักษรและเผยแพร่ให้กับผู้ที่สนใจต่อไป

**6.แนวทางการปฏิบัติที่ดี (วิธีการ** **กระบวนการ เครื่องมือการจัดการความรู้ที่ใช้)**

วิทยาลัยฯ เห็นถึงความสำคัญของความรู้ที่ฝังอยู่ในตัวบุคคล เป็นความรู้ที่เหมาะสมกับแต่ละองค์กรอย่างแท้จริง จึงมีกระบวนการการดำเนินงานดังนี้

* ตั้งคณะกรรมการจัดการความรู้ด้านวิจัย โดยเป็นตัวแทนอาจารย์จากทุกหลักสูตร
* ประชุมคณะกรรมการเพื่อกำหนดหัวข้อในการจัดการเรียนรู้
* จัดกิจกรรมแลกเปลี่ยนเรียนรู้ ในประเด็นแนวทางการเริ่มต้นการดำเนินโครงการวิจัย โดยอจารย์และนักวิจัยที่มีประสบการณ์บอกเล่าประสบการณ์ คนละ 3-5 นาที ในหัวข้อที่เกี่ยวกับการดำเนินโครงการวิจัย เช่น การเขียนข้อเสนอโครงการ การหาแหล่งทุน การเลือกช่องทางการนำเสนอผลงานทางวิชาการ การนำผลงานไปใช้ในการขอตำแหน่งทางวิชาการ ปัญหาที่พบ ข้อควรระวัง
* ผู้ที่เข้าร่วมกิจกรรมทุกคนแลกเปลี่ยนประสบการณ์เพื่อเรียนรู้ร่วมกัน คนละ 3-5 นาที
* เลขาจดบันทึกเรื่องเล่าของทุกคน
* สรุปประเด็นการเรียนรู้ เรียบเรียงการแลกเปลี่ยนเรียนรู้
* เสนอองค์ความรู้ที่ได้สังเคราะห์เรียบร้อยแล้วให้ผู้บริหารทราบ
* นำประเด็นความรู้ที่ได้ เผยแพร่ผ่านสารสนเทศ Facebook, Line เพื่อให้ทุกคนสามารถเข้าถึงข้อมูลได้

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

* ได้แนวทางการเริ่มต้นการดำเนินโครงการวิจัย ดังนี้

ขั้นตอนการเตรียมความพร้อมในการดำเนินโครงการวิจัย

1. อาจารย์นักวิจัยหน้าใหม่ควรเริ่มดำเนินโครงการวิจัยโดยการเข้าร่วมกลุ่มวิจัยตามความเชียวชาญของแต่ละบุคคล หรือมีนักวิจัยที่มีประสบการณ์เป็นพี่เลี้ยง หรือหาที่ปรึกษาที่เป็นผู้เชียวชาญในด้านนั้น ๆ
2. การขอทุนควรเริ่มจากทุนเล็ก ๆ
3. การเขียนข้อเสนอโครงการ สามารถเขียนจากปัญหาที่มักพบหรือเป็นปัญหาที่กำลังเกิดขึ้นในช่วงนั้น ๆ ความสนใจต่าง ๆ หรือพัฒนาต่อยอดจากงานวิจัยเดิมที่มี
4. การทำโครงการวิจัยควรคำนึงถึงสาขาความเชียวชาญของแต่ละบุคคลา เพื่อนำไปใช้เป็นผลงานในการขอตำแหน่งทางวิชาการ
5. การเผยแพร่ผลงานทางวิชาการต้องตรวจสอบข้อมูลของการประชุมวิชาการ และวารสาร ทั้งในระดับชาติและนานาชาติ ตามที่ที่ระบุในระเบียบการขอตำแหน่งทางวิชาการ ตามเกณฑ์ที่กำหนด
6. ในบางผลงานสามารถส่งเป็นสิ่งประดิษฐ์ได้
7. การเขียนทบความทางวิชาการอาจารย์สามารถส่งให้วารสารที่ยังไม่มีฐานข้อมูลลองรับ หรือวารสารทั่วไป เพื่อเป็นกันฝึกการเขียน
8. อาจารย์ควรมีการเตรียมความพร้อม เช่น การเข้าอบรมจริยธรรมในมนุษย์ ข้อมูลวิธีการคำนวนผลต่าง ๆ

* อาจารย์ได้แลกเปลี่ยนความคิดและวิธีแก้ปัญหา อุปสรรค ในการดำเนินโครงการวิจัย
* เกิดเครือข่ายการทำโครงการวิจัยร่วมกัน ทั้งที่อยู่ในศาสตร์เดียวกัน และบูรณาการศาสตร์
* อาจารย์ในสังกัดที่ไม่มีประสบการณ์ด้านการทำโครงการวิจัย เขียนข้อเสนอโครงการเพื่อขอรับทุนสนับสนุน จำนวน 5 โครงการ

**8.ปัจจัยความสำเร็จ (สรุปเป็นข้อๆ)**

* วิทยาลัยฯ มีบุคลากรที่มีประสบการณ์การดำเนินโครงการด้านวิจัย โครงการบริการวิชาการ อย่างต่อเนื่อง มีประสบการณ์ในการดำเนินโครงการที่หลายหลายรูปแบบ หลายศาสตร์
* เป็นหัวข้อที่อาจารย์ให้ความสนใจและอาจารย์ทุกหลักสูตรสามารถนำไปใช้ได้

**9.ปัญหาอุปสรรคและข้อเสนอแนะ แนวทางการพัฒนาต่อไป**

**………………………………………………………………………………………………………………………………………..………………………………………………………………………………………………………………………………........................………..**

**ภาพประกอบ**

** **

**** ****

** **

** **

** **